Държавен вестник, бр. 68, 2007 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  68
(2) Туининг проект е съвместен безвъзмез-
ден проект между бенефициент в Република
България и администрация на друга държава—
членка на Европейския съюз, с цел укрепване на
административния капацитет на бенефициента
и въвеждането на най-добрите практики за при-
лагане законодателството на Общността.
(3) Туининг лайт проект е разновидност на
туининг проект, чийто предмет е с ограничен
обхват, съдейства за разрешаването на конк-
ретни проблеми, свързани с административния
капацитет на бенефициента, и стойността му е
до 250 000 евро.
Чл. 3. Субекти по предвидената в постанов-
лението процедура са бенефициентите, канди-
датите, партньорите, изпълнителите на туининг
проекти и Административният офис.
Чл. 4. (1) Постановлението се прилага от
бенефициенти—административни структури по
смисъла на чл. 38, ал. 1 от Закона за админист-
рацията.
(2) Кандидат по смисъла на постановление-
то може да бъде всяка администрация на дър-
жава членка или упълномощена от Европейс-
ката комисия организация, както и техни обе-
динения, подали предложение за участие в про-
цедура за подбор.
(3) Администрации на две държави членки
могат да участват като обединение в туининг
проект с изключение на туининг лайт проекти-
те. В обединението администрацията на едната
държава членка е водеща, а другата е партньор.
(4) Администрацията на държава членка—
партньор, осъществява част от дейностите по
туининг проекта под общата координация на
администрацията на водещата държава членка
чрез предоставените от нейните администра-
ции или оторизирани организации услуги, свър-
зани с укрепването на административния капа-
цитет на бенефициента.
(5) Партньор е кандидат, който след проведе-
на процедура за подбор, е избран от бенефициен-
та да изготвят съвместно договор за туининг.
(6) Изпълнител е партньор в процедура, с
когото бенефициентът е сключил договор за
туининг.
Чл. 5. Определянето на изпълнители по ту-
ининг проектите се осъществява по процедура-
та, предвидена в постановлението, при спазва-
не на следните принципи:
1. партньорство, при което бенефициентът
избира партньора, с когото да сключи договор
за туининг;
2. ефективност—постигане на задължителен
краен резултат чрез обмен на опит и знания в
публичния сектор за хармонизиране на българ-
ското законодателство със законодателството на
Общността и политиките на Европейския съюз,
както и въвеждане на най-добрите практики;
3. ангажираност на туининг партньорите за
постигане на взаимно договорения задължите-
лен резултат чрез подписване на договор за
туининг;
4. прозрачност на провежданата процедура
и равнопоставеност на всички кандидати в нея.
Чл. 6. (1) Всяка страна по туининг проект
определя проектен лидер, който осъществява
общото ръководство на проекта от кандидатс-
тването до сключването на договора за туининг
и изпълнението му.
(2) Проектният лидер на кандидата е висш
държавен служител от съответната админист-
рация, чиято длъжност трябва да осигурява
възможност за оперативен диалог и подкрепа
на политическо ниво. След определяне на про-
ектен лидер от кандидата той продължава да
работи в своята администрация, като поема
отговорност за планирането, координирането
и контрола върху проекта.
(3) Проектният лидер на бенефициента е
равнопоставен партньор на проектния лидер на
кандидата и осъществяват заедно общото ръ-
ководство на проекта.
Чл. 7. (1) Проектният лидер на кандидата се
подпомага поне от един постоянен туининг
съветник, командирован при бенефициента.
(2) Постоянният туининг съветник отговаря
за текущото изпълнение на туининг проекта,
предоставя технически консултации и подпо-
мага бенефициента в съответствие с изготвен
работен план. За изпълнението на възложени-
те му задачи той отговаря пред проектния ли-
дер на кандидата.
Чл. 8. За постоянен туининг съветник може
да бъде определен гражданин на друга държа-
ва—членка на Европейския съюз, различна от
държавата на кандидата, който е държавен слу-
жител или служител на упълномощена от Ев-
ропейската комисия организация, и има:
1. не по-малко от 3 години опит в организа-
цията на практическото прилагане на законо-
дателството на Общността, в законодателния
процес или в съответната област, описана в
проектния фиш на туининг проекта;
2. образователна степен, съответстваща на
висше образование, както и ползването поне на
един от работните езици на Общността (ан-
глийски, френски или немски).
Чл. 9. (1) Постоянният туининг съветник
няма право:
1. да дава официални становища от името на
бенефициента;
2. да поема от свое име, от името на Евро-
пейската комисия или на бенефициента задъл-
жения, които са извън компетентностите му;
3. да участва в публични прояви, да прави
изявления без разрешение на Европейската
комисия или на бенефициента;
4. да публикува или да допуска публикуване-
то на материали, свързани с работата му при
бенефициента, без разрешение на Европейска-
та комисия или на бенефициента;
5. да разкрива под каквато и да било форма
документи, сведения или обстоятелства във
връзка с работата му при бенефициента.